Արամ Սարոյան

Արամ Սարոյան (), ամերիկահայ բանաստեղծ, արձակագիր, հուշագիր և թատերագիր։

Վիլյամ Սարոյանի որդին է։

Կենսագրություն 
Ծնվել է 1943 թվականի սեպտեմբերի 25-ին Նյու Յորքում։ Հայրը Վիլյամ Սարոյանն էր, մայրը՝ իռլանդուհի Քերոլ Գրեյսը, դերասանուհի,  որի հետ հայրը ամուսնացել էր երկու անգամ, քույրը՝ Լյուսի Սարոյանը, դերասանուհի էր։ Արամ Սարոյանն ամուսնացած է, ունի երեք երեխա։ Ապրում է Լոս Անջելեսում կնոջ՝ ծագումով իռլանդացի նկարչուհի Գեյլին Սարոյանի հետ։ Համալսարանում դասավանդում է գրական տեխնիկա։

Ստեղծագործություններ 
Սարոյանի գրական ժառանգությունը տեղ է գտել անթոլոգիաներում, բազմաթիվ դասագրքերում։

Հրատարակած գրքերն են.
 Արամ Սարոյան, 1968
 Էջեր, 1969
 Հրեշտակների ծնունդը։ Ասք Լև Ուելչի և բիտնիկների սերնդի մասին, 1979
 Վերջին արարողությունները։ Վիլյամ Սարոյանի մահը, 1982
 Վիլյամ Սարոյանի կենսագրությունը, 1983
 Եռյակ։ Օօնա Չապլինի, Քերոլ Մաթոյի, Գլորիա Վանդերբիլթի մտերիմ ընկերությունը, 1985
 Ընկերները աշխարհում, 1992
 Ագարակի կրկներևույթը, 1993
 Օր ու գիշեր։ Բոլինասի բանաստեղծությունները, 1998
 Ռոմանտիկ Մաքգրո Հիլը, 1998
 Վաթսունականների մեկնարկը, 2001
 Նկարիչները անհանգստության մեջ են, 2002
 Փոքրիկ բանաստեղծությունների ամբողջական ժողովածու, 2007։

Քննադատական աշխատանքներն են՝ «Մոռացված հաց» անթոլոգիան՝ նվիրված հայկական ծագումով ամերիկյան գրողների առաջին սերնդին (հրատարակված Դավիթ Խերդյանի կողմից), «Ամերիկյան պոեզիայի ամփոփագիր»։

2008 թվականին արժանացել է Ուիլյամ Կարլոս Ուիլյամսի անվան մրցանակի «Փոքրիկ բանաստեղծությունների ամբողջական ժողովածու»-ի համար։ Այս ժողովածուի ամենահայտնի բանաստեղծություններից մեկը պարզ, ոչ ավանդական ուղղագրությամբ, հակասական բառ է՝ «Լուույսս»՝ տպված գրքի դատարկ էջի մեջտեղում։ Այն ստացել է «Ազգային ներդրում արվեստների մեջ» մրցանակը։

Արամ Սարոյանի բանաստեղծություններից հայերեն է թարգմանել սարոյանագետ, գրող, արտիստ Էլֆիք Զոհրաբյանը։ Բանաստեղծությունները տպագրվել են «Նարցիս» գրական հանդեսում։

Կարծիքներ Արամ Սարոյանի մասին

Ծանոթագրություններ 

Ամերիկահայ բանաստեղծներ
Ամերիկահայ արձակագիրներ
Ամերիկացի տղամարդ վիպասաններ
Ամերիկացի դրամատուրգներ
Ամերիկահայ գրողներ
Հարավային Կալիֆոռնիայի համալսարանի շրջանավարտներ